Haldi

Haldi on küla Hiiu maakonna Hiiumaa valla edelaosas. Kuni 2017. aasta Eesti omavalitsuste haldusreformini kuulus küla Emmaste valda.

Küla piirneb põhjas Mänspe, idas Kaderna ning lõunas Härma ja Laartsa külaga.

Külas asub Haldi sadam.

Nimi
Leo Tiigi järgi võib küla nimi tuleneda rootsi või taanikeelsest sõnast halt 'lombakas', mis võis olla esmaasuka liignimi. Vello Kaskori arvates võib küla nimi tuleneda saksakeelsest sõnast haltstelle – 'laadimiskoht'.

Loodus

Küla alal kaugemale merre ulatub Haldi nina, millest põhja jääb Mänspe lõugas ja lõunasse Haldi lõugas.

Elanike arv

Talud
1726 Läänemaa adramaarevisjonis oli Haldil 3 talu. Eesti Vabariigi ajal talude arv kasvas.

Haldi talud

Ajalugu
Küla kuulus ajalooliselt Emmaste mõisa alla. Küla esimesed taluperemehed on mainitud 1564 Halte Matt ja Halte Hint. 

1725 adramaarevisjoni ajal oli Haldi kujunenud külaks. 1835 oli külas 5 talu ja perekonnanimedeks saadi: Blank, Enn, Halberg, Hallik, Herm, Kadak, Koolmeister, Liim (Liem) ja Vara (Warra). 

Haldi nina tipus asus Nõukogude piirivalve vaatluspunkt.

Taristu

Küla läbib Emmaste–Luidja maantee. Seal asub ka Haldi sadama tee.

Viited

Hiiumaa valla külad